Tinteliai (Kretinga)

Tinteliai – kaimas pietvakarinėje Kretingos rajono savivaldybės dalyje, 6 km į šiaurę nuo Kretingos, Akmenos kairiajame ir jos intako Burkštino dešiniajame krantuose. Teritorijos plotas – 200,51 ha.Lietuvos Respublikos Vyriausybės nutarimas „Dėl Kretingos rajono savivaldybės gyvenamosios vietovės pavadinimo pakeitimo, gyvenamųjų vietovių teritorijų ribų nustatymo ir pakeitimo“. – Vilnius. – 2016 m. spalio 26 d. – Nr. 1062. – Teisės aktų registras. – 2016 m. lapkričio 2 d. – Nr. 26124 

 Etimologija 
Vietovardis kilo nuo žodžio tintelis (tintalas), kuriuo apibūdinama tai, kas nukarę, tintaluoja (tinteliuoja, tintiliuoja), tabaluoja. Šiuo vardu Lietuvoje vadinami tik du kaimai: antrasis yra Kūlupėnų seniūnijoje. 

Rašytiniuose šaltiniuose toponimas rašomas: , , . Vietos gyventojai vietovę vadina .

 Geografija 
Ribojasi su Kurmaičiais, Traidžiais, Klibiais ir Padvariais. Palei vakarinį kraštą teka patvenkta Akmena (Padvarių tvenkinys), pietinį – Burkštinas, rytinį – Dirsupis. 

Reljefas lygus, dirvos akmeningos. Kaimą kerta trejetas kelių, rytinuose auga Tintelių miškas (apie 5 ha), kuriame išlikę senovės žemdirbystę menantys pylimai-ežios ir akmenų krūsnys.

Kaime yra 2 gatvės (Dirsupio ir Kaštonų), 4 Molotovo linijos bunkeriai (dotai), o pietiniame pakraštyje – Padvarių tvenkinys (Burkštinas), kurio pakrantėje įrengtas privatus Algimanto Šoblinsko Darbiečių (Padvarių) parkas. 

 Istorija 
Kaime 1935 m. rastas akmens kirvis liudija, kad prie Burkštino ir Akmenos žmonių gyventa jau bronzos amžiuje ar neolite. Vėlesnius laikus mena Igno Jablonskio 1940 m. aptiktos 2 priešistorinės trinamosios girnos ir per 20 akmenų krūsnių, žyminčių senovės žemdirbystės laukus.Valstybės archeologijos komisijos medžiaga. – Kultūros paveldo centro Paveldosaugos biblioteka. – F. 1, ap. 1. – B. 18. – L. 16, 17, 19
XV–XVI a. abipus Akmenos ir Burkštino upių susiformavo Kurmaičių kaimas, priklausantis Kretingos dvarui. Daugėjant žemdirbių, XVII–XVIII a. įdirbtoje plėšininėje bendrųjų ganyklų žemėje išaugo nausėdija, kuri 1771 m. vadinama Tintelių užusieniu.Inwentarz hrabstwa Kretyngi dobr dziedzicznych Jaśnie Wielmożnego Jmci Xiędza Ignacego Jakuba kniazia Massalskiego, biskupa wileńskiego, orderu Orła Białego kawalera, pzezemnie Franciszka Aloizego Jodkę, komornika Pttu Lidzkiego, zesłanego na to komissarza w Roku 1771 diebus 7bris sporządzony. – Lietuvos valstybės istorijos archyvas. – F. 11, ap. 1.  – b. 1591. – L. 88v–89v 

Užusienio žemė driekėsi Akmenos kairiajame krante abipus Burkštino upelio ir ribojosi su Klibiais, Kretingos dvaro palivarku, Kurmaičių ganyklomis, dirbamais laukais ir gyvenviete. 1771 m. Tinteliuose gyveno 10 žemdirbių. Jie nuomojosi nuo 20,5 ha iki 31 ha, o Martynas Jurgutis – 98 ha žemės. 

XIX a. Tinteliai tapo savarankišku kaimu, o kairiajame Burkštino krante buvę 2 ūkiai virto atskira gyvenviete, pavadinta Zoberniais, vėliau – Uždvariu, Padvariais. 1845 m. kaime buvo 4 sodybos:Вѣдомость жителямъ Ковeнской губерніи Тельшевскаго уѣзда вѣроисповѣданія рымско-католическаго Кретингенскаго прихода, составлена 1845-го года. – Lietuvos valstybės istorijos archyvas. – F. 605, ap. 2. – B. 723. – L. 93v–94 trys stovėjo šalia Tintelių miško, o viena – prie Burkštino, netoli santakos su Akmena. Panaikinus baudžiavą, 1872 m. buvo 6 sodybos,Карта г. Ковенской, Курляндской и части Пруссіи. – Рядъ Х. – Листъ Ӏ. – Топ. Васильевъ, топ. Ѳедотовъ. – 1872 г. 97 rėžiai žemės ir 30 revizinių sielų (prievolinio luomo vyrų).Списокъ мировыхъ участковъ и волостей Ковенской губерніи. Составленъ в 1870 году. – Ковна, 1870. – Cтр. 81

1879–1899 m. gimė 48 kūdikiai: 21 berniukas ir 27 mergaitės.Kretingos RKB gimimo metrikų knyga. – 1879–1891 m. – Lietuvos valstybės istorijos archyvas. – F. 1516, ap. 1. – B. 2. – L. 5, 27, 32, 34, 35v, 59, 65v, 76v, 77v, 87v, 97v, 98v, 125, 132v, 137, 153, 155, 177v, 191, 199v, 202, 203v, 204v, 207v, 216, 229vKretingos RKB gimimo metrikų knyga. – 1891–1899 m. – Lietuvos valstybės istorijos archyvas. – F. 1516, ap. 1. – B. 3. – L. 4, 11, 16v, 25, 43, 47v, 70, 76, 122, 127v, 149v, 151, 155, 159v, 168, 172, 185v, 201v, 228 Gausiausios buvo Antano ir Ona Kniukštų bei Juozapo ir Petronelės Kniukštų šeimos. XX a. pr. kaime buvo 8 sodybos.Карта Ковенск. и Курляндск. губерній и части Пруссіи. – VIII-9. – Тельшевск. и Гробинск. уѣзд. – Съёмка 1895 года. – Печатано въ XI-1913 г. Didžioji dauguma gyventojų priklausė valstiečių, o viena šeima – miestiečių, luomui.Julius Kanarskas. Kaimas prie Burkštino ir Akmenos santakos. – Pajūrio naujienos. – 2025 m. kovo 28 d.

1921–1940 m. kaime atšvęstos 21 vestuvės.Kretingos RKB santuokos metrikų knyga. – 1921–1925 m. – 1925–1929 m. – 1929–1935 m. – 1936–1938 m. – Lietuvos valstybės istorijos archyvas. – F. 1516, ap. 1. – B. 9, 10, 13, 17Kartenos RKB santuokos metrikų knyga. – 1922–1940 m. – Lietuvos valstybės istorijos archyvas. – F. 1513, ap. 1. – B. 11 1923 m. buvo 14 kiemų.Lietuvos apgyvendintos vietos. – Kaunas, 1925. – P. 115

1930 m. nutiestas siaurasis geležinkelis, kuriuo iš Kurmaičių žvyro karjero gabentas žvyras geležinkelio Kretinga–Telšiai ir kitoms statyboms. Vykdant Lietuvos žemės reformą, 1932 m. išdalintos bendrosios ganyklos,Kretingos apskr. esančių žemėtvarkos planų sąrašas. – Kretingos muziejaus mokslinis archyvas. – F. 16. – B. 85. – L. 1 o visa kaimo žemė 1934–1940 m. išskirstyta į vienkiemius. Kretingos valsčiaus Kurmaičių ir Tintelių kaimų skirstymo vienkiemiais byla. – 1934-04-14 – 1940-01-15. – Lietuvos valstybės istorijos archyvas. – F. 1350, ap. 1. – B. 158 
1940–1941 m. okupacinė Raudonoji armija kaime pastatė penkias gelžbetonines fortifikacinės Molotovo linijos Telšių rajono atspariąsias ugniavietes, bet iki karo su Vokietija nei vienos iš jų pilnai neįrengė.

1948 m. gegužės 22 d. per trėmimo operaciją „Vesna“ į Irkutsko sritį ištremti 8 žmonės: Donato ir Vytauto Kniukštų šeimos (vienas tremiamasis mirė pakeliui į tremtį, o kiti sugrįžo Lietuvą po 9–11 tremties metų).

1966 m. kaimo žemėje prie Akmenos upės iškilo Kurmaičių tarybinio paukštininkystės ūkio paukštyno kompleksas, o šalia Tintelių miško – paukštyno srutų rezervuarai.

 Gyventojai 

 Kultūros paveldas 
 Tintelių senovės žemdirbystės vieta
 Tintelių Molotovo linijos bunkeriai

 Šaltiniai 

 Nuorodos 

 Kaimas prie Burkštino ir Akmenos santakos. – Pajūrio naujienos. – 2025 m. kovo 28 d.

Kategorija:Kretingos rajono savivaldybės gyvenvietės